Likumprojekts

**Grozījumi likumā "Par Eiropas padomes konvenciju par savstarpējo palīdzību krimināllietās un tās papildu protokolu"**

Izdarīt likumā "Par Eiropas padomes konvenciju par savstarpējo palīdzību krimināllietās un tās papildu protokolu" (Latvijas Republikas Saeimas un Ministru Kabineta Ziņotājs, 1997, 9. nr.) šādus grozījumus:

1. 4. pantā:

izslēgt ievaddaļā vārdu "valsts";

aizstāt 1. punktā vārdus "Iekšlietu ministrija – pirmstiesas izmeklēšanas stadijā" ar vārdiem "Valsts policija – pirmstiesas kriminālprocesā";

aizstāt 2. punktā vārdus "pirmstiesas izmeklēšanas stadijā" ar vārdiem "pirmstiesas kriminālprocesā";

papildināt pantu ar 2.1 punktu šādā redakcijā:

"21) Eiropas Prokuratūra – pirmstiesas kriminālprocesā līdz lietas nosūtīšanai uz tiesu Eiropas Prokuratūras kompetences lietās saskaņā ar Padomes 2017. gada 12. oktobra regulu (ES) 2017/1939, ar ko īsteno ciešāku sadarbību Eiropas Prokuratūras (EPPO) izveidei;".

2. Papildināt 6. pantu pēc vārda "prokuratūra" ar vārdiem "Eiropas Prokuratūra".

Ministru prezidenta biedrs,

tieslietu ministrs

J. Bordāns